《题王维贤所藏盛子昭画双松系舟图》
元代·成廷圭

云门寺前风物幽，布袜青鞋吾昔游。葫芦盛酒待明月，舴艋载琴当上流。

长松并立几千尺，狂客一别三十秋。何当挂席过湖去，东里草堂姑少留。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。